અમરેલી જિલ્લાના ધારાસભ્યો વિરજીભાઇ ઠુંમર, પ્રતાપભાઇ દુધાત વિગેરે પણ આ પ્રતિનિધિ મંડળમા જોડાયા હતા. આવેદનમા જણાવાયું હતુ કે કૃષિ યોજનાની અમલવારીમા લાપરવાહી, કૃષિ ઉપજ અને ખેત ઓજારો પરના વેરા, પોષણક્ષમ ભાવો, વિજળીની તંગી, સિંચાઇની અસુવિધા જેવા ખેડૂતોના પ્રશ્નો ઉકેલવામા આવે અને દેવામાફી કરવામા આવે, લોકોના આંદોલનના અધિકાર પર તરાપ મારવાનુ બંધ કરી રાજદ્રોહના કેસોમાથી મુકત કરી તેમના અધિકારોનુ રક્ષણ થવુ જોઇએ. તેમણે આવેદનમા જણાવ્યું હતુ કે શિક્ષણનુ ખાનગીકરણ અને વ્યાપારીકરણ થઇ રહ્યું છે. રાજયમા આરોગ્ય સેવા કથળી છે. સરકારની નિષ્ફળતાના કારણે બેરોજગારી વધી છે. ત્યારે ખેતી પણ બચાવવાની જરૂર છે. હાર્દીક પટેલ 13 દિવસથી આંદોલન ચલાવે છે ત્યારે સરકારે તેની સાથે સીધો સંવાદ કરવો જોઇએ.